Ալեքսանդր Միշկին

Ալեքսանդր Եվգենևիչ Միշկին (հետախուզական փաստաթղթերում՝ Ալեքսանդր Եվգենևիչ Պետրով, ), ամերիկյան, բրիտանական և եվրոպական իշխանությունների տվյալներով Ռուսաստանի գլխավոր հետախուզական վարչության սպա, որը 2018 թվականի մարտին մասնակցել է ԳՀՎ նախկին գործակալ Սերգեյ Սկրիպալի և նրա դստեր թունավորման գործողությանը, որն իրականացվել է «Նովիկչոկ» տիպի թունանյութով։ 2018-2019 թվականներին ԱՄՆ-ն և Եվրամիությունը Ալեքսանդր Միշկինի նկատմամբ անձնական պատժամիջոցներ են սահմանել՝ «քիմիական զենքի կիրառման» համար։

2021 թվականի ապրիլին Չեխիայի ոստիկանությունը Ալեքսանդր Պետրովին և Անատոլի Չեպիգային հետախուզում է հայտարարել։ Նշվում էր, որ նրանք օգտագործել են նաև Նիկոլայ Պոպայի անունով մոլդովական ու Ռուսլան Տաբարովի անունով տաջիկական անձնագրեր։ Չեխական իշխանությունները նրանց մեղադրում են 2014 թվականին Չեխիայի հարավ-արևելքում սպառազինության պահեստների պայթյունների կազմակերպման ու իրագործման մեջ, որի հետևանքով զոհվել էր 2 մարդ։ Պայթեցված զինապահեստներում պահվում էին չեխական ընկերության սպառազինություն, որն զբաղվում էր Ուկրաինա զենքի մատակարարումներով։

Կենսագրություն 
Ամերիկյան, բրիտանական և եվրոպական իշխանությունների տվյալներով՝ Միշկինը ծնվել է 1979 թվականի հուլիսի 13-ին Լոյգա գյուղում կամ էլ Կոտլասում։ Ապրում է Մոսկվայում։ Լրագրողական հետաքննությունների համաձայն՝ սովորել է Ս.Մ. Կիրովի անվան ռազմաբժշկական ակադեմիայում։

Սերգեյ և Յուլիա Սկրիպալների թունավորմանը Ալեքսանդր Միշկինի հնարավոր մասնակցություն‎ 

Bellingcat-ի և The Insider-ի լրագրողական հետաքննության համաձայն ու «BBC Russian»-ի աղբյուրների փոխանցմամբ՝ Ալեքսանդր Միշկինը ու Ալեքսանդր Պետրովը նույն անձն են։ Բրիտանական իշխանությունները նրան մեղադրում են Սերգեյ և Յուլիա Սկրիպալների, ինչպես նաև Չարլզ Ռոուլիի ու նրա զուգընկերուհու՝ Դոն Սթյորջեսի թունավորումների մեջ, որն ավելի ուշ մահացել էր։

Bellingcat-ի հետաքննությունների տվյալներով՝ 2009 թվականին Ալեքսանդր Եվգենևիչ Պետրովը և Ռուսլան Տիմուրովիչ Բոշիրովը «նախորդների ոչ պիտանիության պատճառով» նոր անձնագրերի ստացման ժամանակ գրանցվել են ՌԴ դաշնային միգրացիոն ծառայության կենտրոնական բազայի Ռուսաստանի քաղաքացիների տվյալներում։ Ընդորում, բազայում որևէ տվյալ չի հայտնաբերվել նախկինում նրանց անձնագրերի տրամադրման վերաբերյալ։ Փաստաթղթերում Բոշիրովի ու Պետրովի կենսագրական տվյալների դաշտերը դատարկ են եղել։ Գրված է եղել «չտրամադրել տեղեկատվություն» ու նշված եղել միայն հեռախոսահամար, որի գրանցման հասցեն եղել է ԶՈւ ԳՇ հետախուզական վարչության հասցեն ու պատկանել ՌԴ պաշտպանության նախարարությանը։ Պետրովի ու Բոշիրովի անձնագրերը տարբերվել են միայն մեկ թվով և տրվել ՌԴ դաշնային միգրացիոն ծառայության՝ Մոսկվա քաղաքի թիվ 770001 բաժնի կողմից, որտեղից, լրագրողների պնդմամբ, իրենց փաստաթղթերն ստանում են բարձրաստիճան պաշտոնյաններն ու ուժայինները.

ԱՄՆ և ԵՄ անհատական պատժամիջոցներ 
2018 թվականի դեկտեմբերի 19-ին ԱՄՆ ֆինանսների նախարարությունը, նրան նույնացնելով ԳՀՎ գործակալ Ալեքսանդր Պետրովի հետ, Միշկինին ներառել է պատժամիջոցների ցուցակում՝ Մեծ Բրիտանիայի կողմից՝ Սերգեյ և Յուրի Սկրիպալների սպանության փորձի իրականացման մեղադրանքով։ 2019 թվականի հունվարի 21-ին Միշկինի (Պետրովի) նկատմամբ անհատական պատժամիջոցներ է սահմանել նաև Եվրամիությունը։ Որպես պատժամիջոցների սահման պատճառ ԵՄ խորհուրդը նշել էր Միշկինի կողմից «Նովիչոկ» տեսակի թունանյութի պահպանումը, տեղափոխումը և կիրառումը։

RT հեռուստաընկերությանը Ալեքսանդր Պետրովի և Ռուսլան Բոշիրովի հարցազրույց (2018) 
Երկու տղամարդ, որոնք իրենց անվանում էին Ալեքսանդր Պետրով և Անատոլի Չեպիգա, հարցազրույց են տվել RT հեռուստաընկերության գլխավոր խմբագիր Մարգարիտա Սիմոնյանին, որը հրապարակվել է 2018 թվականի սեպտեմբերի 31-ին։ Նրանք հայտնել են, որ աշխատում են ֆիտնես արդյունաբերությունում, հերքել իրենց մասնակցությունը Սկրիպալների թունավորմանը, իսկ Սոլսբերի այցը, որը համընկել էր թունավորման ժամանակահատվածի հետ, բացատրել տեղական տեսարժան վայրերը՝ Սոլսբերիի տաճարը և Հին Սարումը տեսնելու ցանկությամբ։

Տես նաև 
Անատոլի Չեպիգա

Ծանոթագրություններ 

Գլխավոր հետախուզական վարչության աշխատակիցներ